На основу члана 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16),

Министар пољопривредe, шумарства и водопривреде доноси

**ПРАВИЛНИК**

**о изменама и допунама Правилника о подстицајима за инвестиције у физичку имовину пољопривредног газдинства кроз подршку подизања вишегодишњих производних засада винове лозе**

Члан 1.

У Правилнику о подстицајима за инвестиције у физичку имовину пољопривредног газдинства кроз подршку подизања вишегодишњих производних засада винове лозе („Службени гласник РСˮ, број 84/20), у члану 7. став 1. после речи: „нових” додају се речи: „и реконструкцији постојећих”.

Члан 2.

У члану 8. став 1. после речи: „нових” додају се речи: „и реконструкцији постојећих”.

Члан 3.

У члану 14. став 2. тачка 5) реч: „решење” замењује се речима: „копију решењаˮ.

Члан 4.

У члану 16. став 2. речи: „чл. 10. и 11.” замењују се речима: „члана 10.”.

Члан 5.

У члану 17. речи: „уређује расподела подстицаја у пољопривреди и руралном развоју” замењују се речима: „уређују подстицаји у пољопривреди и руралном развоју и овим правилникомˮ.

Члан 6.

У члану 20. став 1. тачка 5) реч: „решење” замењује се речима: „копију решења”.

Члан 7.

Члан 21. мења се и гласи:

Члан 21.

Корисник подстицаја спроводи агротехничке мере (неге, одржавања и заштите производних засада), наменски користи, не отуђује и не омогућава другом лицу коришћење предмета подстицаја у периоду од седам година од подизања, односно реконструкције производног засада.

Отуђењем предмета подстицаја из става 1. овог члана не сматра се губитак својства предузетника и наставак обављања делатности у форми привредног друштва, у складу са законом којим се уређују привредна друштва.”.

Члан 8.

Овај правилник ступа на снагу наредног дана од дана објављивања у „Службеном гласнику Републике Србије”.

Број 110-00-61/2020-09

У Београду, 2. јула 2020. године

Министар,

**Бранислав Недимовић,**с.р